b'\n_START_ARTICLE_\nSpalio revoliucijos ordinas\n_START_SECTION_\nOrdino apra\xc5\xa1ymas\n_START_PARAGRAPH_\nSpalio revoliucijos ordinas\xc2\xa0\xe2\x80\x93 sidabrin\xc4\x97 paauksuota ir raudona emale padengta penkiakamp\xc4\x97 \xc5\xbevaig\xc5\xbed\xc4\x97 i\xc5\xa1 spinduli\xc5\xb3 susidedan\xc4\x8dio sidabrinio penkiakampio fone. \xc5\xbdvaig\xc5\xbed\xc4\x97s vir\xc5\xa1utin\xc4\x97je dalyje\xc2\xa0\xe2\x80\x93 raudona emale padengta raudona v\xc4\x97liava, ant kurios dviem eil\xc4\x97m para\xc5\xa1yta \xe2\x80\x9e\xd0\x9e\xd0\x9a\xd0\xa2\xd0\xaf\xd0\x91\xd0\xa0\xd0\xac\xd0\xa1\xd0\x9a\xd0\x90\xd0\xaf \xd0\xa0\xd0\x95\xd0\x92\xd0\x9e\xd0\x9b\xd0\xae\xd0\xa6\xd0\x98\xd0\xaf\xe2\x80\x9c (Spalio revoliucija). \xc5\xbdvaig\xc5\xbed\xc4\x97s centre\xc2\xa0\xe2\x80\x93 sidabriniame penkiakampje pavaizduotas kreiseris \xe2\x80\x9eAurora\xe2\x80\x9c. Penkiakampis oksiduotas \xc4\xafvairiais tonais. Ordino apa\xc4\x8dioje pritvirtintas pjautuvas ir k\xc5\xabjis, pagaminti i\xc5\xa1 aukso, sidabro, palad\xc5\xbeio ir vario lydinio (gryno aukso jame\xc2\xa0\xe2\x80\x93 0,187+0,07 g, gryno sidabro\xc2\xa0\xe2\x80\x93 0,05+0,02 g, palad\xc5\xbeio\xc2\xa0\xe2\x80\x93 0,019+0,02 g)._NEWLINE_Ordino svoris\xc2\xa0\xe2\x80\x93 31,0\xc2\xb11,9 g (tame tarpe\xc2\xa0\xe2\x80\x93 27,49\xc2\xb11,447 g sidabro, 0,21 g aukso)._NEWLINE_Atstumas tarp \xc5\xbevaig\xc5\xbed\xc4\x97s smaigali\xc5\xb3\xc2\xa0\xe2\x80\x93 43\xc2\xa0mm. Atstumas nuo centro iki \xc5\xbevaig\xc5\xbed\xc4\x97s spindulio gal\xc5\xb3\xc2\xa0\xe2\x80\x93 22\xc2\xa0mm._NEWLINE_Ordinas \xc5\xbeiedeliu pritvirtintas prie raudono muaro \xc5\xa1ilko juosta aptrauktos penkiakamp\xc4\x97s kalad\xc4\x97l\xc4\x97s. Juostos plotis\xc2\xa0\xe2\x80\x93 24\xc2\xa0mm. Juostos viduryje\xc2\xa0\xe2\x80\x93 penkios \xc5\xbeydros juostel\xc4\x97s.\n_START_SECTION_\nApdovanotieji Spalio revoliucijos ordinu\n_START_PARAGRAPH_\nPirm\xc4\x85j\xc4\xaf ordin\xc4\x85 gavo miestas-didvyris Leningradas, antr\xc4\x85j\xc4\xaf\xc2\xa0\xe2\x80\x93 Maskva (1967\xc2\xa0m. lapkri\xc4\x8dio 4 d. Tik vienuolika asmen\xc5\xb3 \xc5\xa1iuo ordinu apdovanota du kartus (tape tarpe Leonidas Bre\xc5\xbenevas, ra\xc5\xa1ytojas L.Leonovas, tank\xc5\xb3 ir traktori\xc5\xb3 konstruktorius \xc5\xbd.Kotinas, generolas pulkininkas I.Ilarionovas, aktorius I.Tumanovas, Vladimiras \xc5\xa0\xc4\x8derbickis)._NEWLINE_Tarp \xc5\xbeymesni\xc5\xb3 apdovanot\xc5\xb3 u\xc5\xbesienio pilie\xc4\x8di\xc5\xb3\xc2\xa0\xe2\x80\x93 Jum\xc5\xbeagijnas Cedenbalas, Erichas Honekeris, Josip Broz Tito, Gustavas Husakas ir kiti._NEWLINE_\xc4\xaedomu tai, kad ant ordino pavaizduotas kreiseris \xe2\x80\x9eAurora\xe2\x80\x9c pats juo apdovanotas 1968\xc2\xa0m. vasario 22 d._NEWLINE_I\xc5\xa1 viso Spalio revoliucijos ordinas \xc4\xafteiktas 106 462 kartus._NEWLINE_Lietuvoje keliolika asmen\xc5\xb3 taip pat gavo \xc5\xa1\xc4\xaf apdovanojim\xc4\x85\xc2\xa0\xe2\x80\x93 Utenos autobus\xc5\xb3 parko darbuotojas S. Lachmitko (1974\xc2\xa0m.), \xe2\x80\x9eSigmos\xe2\x80\x9c gamybinio susivienijimo \xc5\xa1altkalvis-\xc4\xafrankininkas A.Jerma\xc4\x8denka (1975\xc2\xa0m.) bei krumpliaratinink\xc5\xb3 brigadininkas Juozapas Kop\xc5\xabstas (1977\xc2\xa0m.), taip pat Motiejus \xc5\xa0umauskas, Juozas Maniu\xc5\xa1is ir kiti.'